CELEX: 32013D0707
Language: lt
Date: 1386115200000
Title: (2013/707/ES): 2013 m. gruodžio 4 d. Komisijos įgyvendinimo sprendimas, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui

5.12.2013   
            
            
               LT
            
            
               Europos Sąjungos oficialusis leidinys
            
            
               L 325/214
            
         
      KOMISIJOS ĮGYVENDINIMO SPRENDIMAS
   
   2013 m. gruodžio 4 d.
   kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui
   (2013/707/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo (toliau – Sutartis),
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis antidempingo reglamentas), ypač į jo 8 ir 9 straipsnius,
   atsižvelgdama į 2009 m. birželio 11 d. Tarybos reglamentą (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (2) (toliau – pagrindinis antisubsidijų reglamentas), ypač į jo 13 ir 15 straipsnius,
   pasikonsultavusi su Patariamuoju komitetu,
   kadangi:
   A.   PROCEDŪRA
   1.   Laikinosios priemonės
   
               (1)
            
            
               Reglamentu (ES) Nr. 513/2013 (3) Europos Komisija (toliau – Komisija) nustatė laikinąjį antidempingo muitą į Sąjungą importuojamiems Kinijos Liaudies Respublikos kilmės arba iš Kinijos Liaudies Respublikos (toliau – KLR) siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams ir plokštelėms).
            
         
               (2)
            
            
               Sprendimu 2013/423/ES (4) Komisija priėmė eksportuojančių gamintojų grupės ir Kinijos įrenginių ir elektronikos gaminių importo ir eksporto prekybos rūmų (CCCME) įsipareigojimą dėl kainos (toliau – įsipareigojimas), susijusį su laikinaisiais muitais. Reglamentu (ES) Nr. 748/2013 (5) Komisija iš dalies pakeitė Reglamentą (ES) Nr. 513/2013 ir nustatė šiam įsipareigojimui priimti būtinus techninius pakeitimus.
            
         
               (3)
            
            
               2012 m. lapkričio 8 d. Komisija inicijavo antisubsidijų tyrimą dėl į Sąjungą importuojamų Kinijos Liaudies Respublikos kilmės fotovoltinių modulių iš kristalinio silicio ir jų pagrindinių sudėtinių dalių (t. y. elementų ir plokštelių) (6).
            
         2.   Tolesnė procedūra
   
               (4)
            
            
               Nustačius laikinąsias antidempingo priemones Komisija tęsė tyrimą dėl dempingo, žalos ir Sąjungos interesų bei gretutinį antisubsidijų tyrimą. Į abiejų tyrimų apibrėžtąją sritį ir galutinių priemonių taikymo sritį nebuvo įtrauktos plokštelės.
            
         
               (5)
            
            
               Atlikus antidempingo tyrimą patvirtintos laikinosios išvados dėl žalingo dempingo. Tyrime nustatytos galutinės išvados išdėstytos Tarybos įgyvendinimo reglamente (ES) Nr. 1238/2013 (7), kuriuo į Sąjungą importuojamiems KLR kilmės arba iš KLR siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas.
            
         
               (6)
            
            
               Tarybos įgyvendinimo reglamentu (ES) Nr. 1239/2013 (8) Taryba į Sąjungą importuojamiems KLR kilmės arba iš KLR siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) taip pat nustatė galutinį kompensacinį muitą.
            
         B.   ĮSIPAREIGOJIMAS SU PAKEITIMAIS
   1.   Iš dalies pakeistas įsipareigojimo pasiūlymas
   
               (7)
            
            
               Po galutinio antidempingo ir antisubsidijų tyrimų faktų atskleidimo eksportuojantys gamintojai ir CCCME pateikė prašymą iš dalies pakeisti pradinį įsipareigojimo pasiūlymą.
            
         
               (8)
            
            
               Eksportuojantys gamintojai ir CCCME per pagrindinio antisubsidijų reglamento 13 straipsnio 2 dalyje nustatytą terminą pateikė prašymą Komisijos priimamo įsipareigojimo sąlygose nustatyti ir dėl subsidijuoto importo daromos žalos pašalinimą.
            
         
               (9)
            
            
               Be to, per pagrindinio antidempingo reglamento 8 straipsnio 2 dalyje ir pagrindinio antisubsidijų reglamento 13 straipsnio 2 dalyje nustatytą terminą keli papildomi eksportuojantys gamintojai nurodė pageidaujantys būti įtraukti į įsipareigojimą.
            
         
               (10)
            
            
               Be to, CCCME ir eksportuojantys gamintojai paprašė peržiūrėti įsipareigojimą, kad būtų atsižvelgta į plokštelių neįtraukimą į tyrimo apibrėžtąją sritį.
            
         2.   Suinteresuotųjų šalių pastabos
   
               (11)
            
            
               Suinteresuotosioms šalims buvo sudaryta galimybė susipažinti su iš dalies pakeistu įsipareigojimo pasiūlymu. Toliau Komisija nagrinėja pagrindines suinteresuotųjų šalių pastabas, kurias jos pateikė susipažinę su įsipareigojimo pasiūlymu.
            
         2.1.   Galimybė susipažinti su konfidencialia informacija
   
               (12)
            
            
               Daug šalių prašė leisti susipažinti su mažiausiomis importo kainomis (toliau – MIK), metiniu lygmeniu arba įvairiomis bendro pobūdžio įsipareigojimo sąlygomis. Viena šalis nurodė, kad jai nebuvo laiku pranešta apie pradinį įsipareigojimo pasiūlymą. Komisija pažymi, kad nekonfidenciali pradinio įsipareigojimo pasiūlymo versija buvo įtraukta į suinteresuotosioms šalims susipažinti skirtą duomenų rinkinį iš karto po įsipareigojimo priėmimo, kaip numatyta pagrindinio antidempingo reglamento 8 straipsnio 4 dalyje.
            
         
               (13)
            
            
               Pagal Sutarties 339 straipsnį MIK ir metinio lygmens duomenys priskiriami profesinei paslapčiai, o pagal pagrindinio antidempingo reglamento 19 straipsnį ir pagrindinio antisubsidijų reglamento 29 straipsnį laikomi konfidencialiais. Todėl, remiantis Komisijos praktika, šie duomenys nėra atskleidžiami trečiosioms šalims. Šiuo atveju, gavus šalių prašymus, Komisija pasiteiravo CCCME, ar būtų galima atskleisti daugiau informacijos, susijusios su MIK ir metiniu lygmeniu. CCCME sutiko atskleisti apytikres MIK vertes (apibūdinamas kaip „mažiau“ už konkrečią vertę). Suinteresuotosios šalys galėjo susipažinti su šia informacija nekonfidencialiame duomenų rinkinyje. Komisija mano, kad šiuo konkrečiu atveju tokia informacija yra pakankama, kad atitiktų konfidencialumo reikalavimus ir teisę į gynybą.
            
         
               (14)
            
            
               Komisija taip pat nagrinėjo prašymus, susijusius su įvairiomis įsipareigojimo sąlygomis. Ji padarė išvadą, kad atskleisdama prašomą informaciją ji padidintų manipuliavimo kainomis ir lošimo saulės energijos plokščių rinkoje riziką. Siekdama nepagrįstai neiškreipti saulės energijos plokščių rinkos veikimo Komisija mano, kad prašoma informacija neturėtų būti prieinama pirkėjams ir įsipareigojimą pasiūliusių bendrovių konkurentams. Šie argumentai taikomi ir MIK bei metiniam lygmeniui, kurių išsamesni duomenys neturėtų būti atskleisti.
            
         2.2.   Pereinamasis laikotarpis
   
               (15)
            
            
               Viena suinteresuotoji šalis prašė Komisijos leisti taikyti pereinamąjį laikotarpį (ir atleisti nuo antidempingo muitų), jei prekės buvo užsakytos prieš įsigaliojant įsipareigojimui, bet pateiktos muitiniam įforminimui po tos datos be įsipareigojimo sąskaitos faktūros. Kad būtų atleistos nuo antidempingo muitų, muitiniam įforminimui pateiktos prekės turi atitikti Reglamente (ES) Nr. 748/2013 nurodytas sąlygas. Todėl argumentas turėjo būti atmestas.
            
         3.   Įsipareigojimo pasiūlymo su pakeitimais vertinimas
   
               (16)
            
            
               Komisija įvertino įsipareigojimo pasiūlymą su pakeitimais. Pirma, Komisija pažymėjo, kad atsižvelgiant į galutines antidempingo ir antisubsidijų tyrimų išvadas būtina peržiūrėti įsipareigojimo techninius pakeitimus (t. y. plokštelių nepriskyrimą tyrimo apibrėžtajai sričiai).
            
         
               (17)
            
            
               Antra, Komisija padarė išvadą, kad, remiantis tiriamojo laikotarpio duomenimis, papildomoms įmonėms tenkanti bendros Kinijos eksporto į ES apimties dalis yra labai maža ir nekeičia Komisijos preliminaraus vertinimo, kad taikant preliminariai nustatytą MIK ir metinį lygmenį įsipareigojimu pašalinamas žalingas dempingo poveikis.
            
         
               (18)
            
            
               Komisija taip pat vertino, ar įtraukus papildomus eksportuojančius gamintojus būtų pažeista veiksminga įsipareigojimo vykdymo stebėsena arba kiltų priemonių vengimo rizika. Atsižvelgdama į tai Komisija pažymėjo, kad CCCME aktyviai dalyvavo praktiškai įgyvendinant įsipareigojimą. Be to, įtraukus papildomus eksportuojančius gamintojus įsipareigojimo sąlygos nesikeis. Todėl Komisija padarė išvadą, kad atsižvelgiant į papildomų gamintojų įtraukimą preliminarios išvados dėl veiksmingos įsipareigojimo vykdymo stebėsenos ir dėl ribotos priemonių vengimo rizikos nesikeičia.
            
         
               (19)
            
            
               Trečia, šiuo atveju buvo atliekami gretutiniai antisubsidijų ir antidempingo tyrimai. Pagal mažesnio muito taisyklę galutinio kompensacinio muito norma nustatyta pagal subsidijų skirtumą, o galutinis antidempingo muitas – pagal žalos pašalinimo lygį. Taigi, bendra antidempingo ir kompensacinio muito norma atitiks žalos pašalinimo lygį (prie kompensacinio muito pridėjus antidempingo muitą iki žalos pašalinimo lygio). Todėl Komisija padarė išvadą, kad įsipareigojimu vis tiek pašalinamas žalingas dempingo ir subsidijavimo poveikis, todėl MIK keisti nereikia.
            
         
               (20)
            
            
               Ketvirta, viena šalis prieštaravo dėl to, kad siekdama įvertinti, ar įsipareigojimu pašalintas žalingas dempingo poveikis, Komisija pagal pagrindinio antidempingo reglamento 6 straipsnio 1 dalį ir pagrindinio antisubsidijų reglamento 11 straipsnio 1 dalį Sprendime 2013/423/ES rėmėsi laikotarpio po TL duomenimis. Pagrindinio antidempingo reglamento 6 straipsnio 1 dalyje nurodyta, kad „į informaciją, susijusią su laikotarpiu po tiriamojo laikotarpio, paprastai (pabraukta papildomai) neatsižvelgiama“. Panašiai išdėstyta pagrindinio antisubsidijų reglamento 11 straipsnio 1 dalies paskutiniame sakinyje. Sprendimo 2013/423/ES 3 konstatuojamojoje dalyje nurodytos aplinkybės, kuriomis šiuo atveju Komisija galėjo remtis laikotarpio po TL duomenimis. Dėl faktinio šių aplinkybių tikslumo šalis neprieštaravo. Todėl pateiktas argumentas atmestas.
            
         
               (21)
            
            
               Penkta, pasiūlymu užtikrinama produkto stabilia kaina pasiūla Sąjungai. Todėl pagal bendrąją politiką nėra priežasčių šio įsipareigojimo nepriimti.
            
         
               (22)
            
            
               Viena šalis teigė, kad nustatyta pernelyg didelė MIK, kitos šalies nuomone, MIK buvo per maža. Kaip nurodyta Sprendimo 2013/423/ES 7 konstatuojamojoje dalyje, siekdama įvertinti, ar šiuo įsipareigojimu dėl kainos pašalinamas žalingas dempingo poveikis, Komisija, be kita ko, išanalizavo dabartines eksporto kainas ir laikinojo muito dydį. Išnagrinėjusi šalių pateiktą papildomą informaciją, turimą informaciją apie esamas gamybos sąnaudas ir tikėtiną jų raidą bei kainų raidą po Sprendimo 2013/423/ES priėmimo, Komisija patvirtina Sprendimo 2013/423/ES 7 konstatuojamojoje dalyje pateiktą išvadą.
            
         
               (23)
            
            
               Negavus kitų pastabų Sprendimo 2013/423/ES 3–9 konstatuojamosiose dalyse pateiktos išvados ir jas papildančios šio sprendimo 16–22 konstatuojamosiose dalyse pateiktos išvados patvirtinamos.
            
         4.   Pasikeitę bendrovių pavadinimai ir susijusių ES bendrovių sąrašo pokyčiai
   
               (24)
            
            
               Įtraukus naujas bendroves keičiamas pradiniame įsipareigojimo pasiūlyme pateiktas susijusių ES bendrovių sąrašas. Be to, vienas eksportuojantis gamintojas paprašė įtraukti naują susijusią ES bendrovę vietoje kitos bendrovės.
            
         
               (25)
            
            
               Galiausiai, viena bendrovė pakeitė pavadinimą.
            
         C.   ĮSIPAREIGOJIMO SU PAKEITIMAIS PRIĖMIMAS
   
               (26)
            
            
               Atsižvelgiant į tai, kas išdėstyta, įsipareigojimas su pakeitimais yra priimtinas. Suinteresuotosioms šalims buvo pranešta apie pagrindinius faktus, aplinkybes ir prievoles, kurių pagrindu priimamas įsipareigojimas. Komisija pastabų negavo,
            
         PRIĖMĖ ŠĮ SPRENDIMĄ:
   1 straipsnis
   Priimamas šio sprendimo priede išvardytų eksportuojančių gamintojų ir Kinijos įrenginių ir elektronikos gaminių importo ir eksporto prekybos rūmų (CCCME) įsipareigojimas, susijęs su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš jos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų).
   2 straipsnis
   Šis sprendimas įsigalioja 2013 m. gruodžio 6 d.
   
      Priimta Briuselyje 2013 m. gruodžio 4 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 343, 2009 12 22, p. 51.
   
      (2)  OL L 188, 2009 7 18, p. 93.
   
      (3)  OL L 152, 2013 6 5, p. 5.
   
      (4)  OL L 209, 2013 8 3, p. 26.
   
      (5)  OL L 209, 2013 8 3, p. 1.
   
      (6)  OL C 340, 2012 11 8, p. 13.
   
      (7)  Žr. šio Oficialiojo leidinio p. 1.
   
      (8)  Žr. šio Oficialiojo leidinio p. 66.
   
      PRIEDAS
      Bendrovių sąrašas:
      
                  Bendrovės pavadinimas
               
               
                  Papildomas TARIC kodas
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  CSI Solar Power (China) Inc.
                  Canadian Solar Manufacturing (Changshu) Inc.
                  Canadian Solar Manufacturing (Luoyang) Inc.
                  CSI Cells Co. Ltd
               
               
                  B805
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD.
                  ANHUI RINENG ZHONGTIAN SEMICONDUCTOR DEVELOPMENT CO. LTD.
                  HUOSHAN KEBO ENERGY & TECHNOLOGY CO. LTD.
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  ET Solar Industry Limited
                  ET Energy Co. Ltd
               
               
                  B819
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Suzhou) Limited
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Technology Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy (Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST-Solar Co. Ltd
                  Jiangsu ST-Solar Co. Ltd
               
               
                  B876
               
            
                  Shenzhen Sacred Industry Co. Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy(Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co. Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO. LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  RENESOLA ZHEJIANG LTD
                  RENESOLA JIANGSU LTD
               
               
                  B921
               
            
                  Zhongli Talesun Solar Co. Ltd
               
               
                  B922
               
            
                  ZNSHINE PV-TECH CO. LTD
               
               
                  B923